Legal Document

Category: 109

Text:
7. ΒΑΣΙΛΙΚΟΝ ΔΙΑΤΑΓΜΑ της 27 Δεκ. 1956/12 Ιαν. 1957 Περί τροποποιήσεως και συμπληρώσεως του από 24.8.55 Β.Δ/τος «περί συμπληρώσεως των περί επιθεωρήσεως σφαγίων διατάξεων» και άλλων διατάξεων. Καταργήθηκε, πλην των άρθρ. 3 και 5 από την περίπτ. δ΄ άρθρ. 23 Π.Δ. 410/17-23 Δεκ. 1994 (ΦΕΚ. Α΄ 231), κατωτ. αριθ. 38. Άρθρ.3.-Ο καθορισμός της κατηγορίας εις ην ανήκουσι τα βουβαλοειδή, γίνεται αναλόγως της ηλικίας των, εφαρμοζομένων και επί του προκειμένου των ισχυουσών διατάξεων δια τα βοοειδή. Έκαστον σφάγιον βουβαλοειδούς θα σφραγίζεται δια της αυτής σφραγίδος δι’ ης σφραγίζεται και το της αυτής κατηγορίας σφάγιον βοοειδούς με την διαφοράν ότι αι σφραγίδες θ’ αναγράφωσιν αντί των λέξεων «μόσχος γάλακτος», «μόσχος», «δάμαλις», «βόειον», τας λέξεις «β/σχος γάλακτος», «β/σχος», «β/αλις» «βούβαλος» αναλόγως της κατηγορίας εις ην ανήκει το σφάγιον. Άρθρ.5.-Τα σφαγεία και γενικώς οι χώροι σφαγής, δέον να ώσι περιτοιχισμένοι ή να περιβάλλωνται δια δικτυωτού συρματοπλέγματος εις τρόπον ώστε να καθίσταται αδύνατος η είσοδος των κυνών εντός αυτών. Πας κύων εισερχόμενος εις τα Σφαγεία ή εις χώρον σφαγής δέον να θανατούται υπό της οικείας Αστυνομικής Αρχής. Το άρθρ. 8 του παρόντος Β.Δ/τος καταργήθηκε από το άρθρ. 21 του Π.Δ. 204/8-19 Ιουλ. 1996 (ΦΕΚ Α΄ 162), κατωτ. αριθ. 43. (Αντί για τις σελ. 657-668,04(α) Σελ. 657(α) Τεύχος 1260-Σελ. 123 Επιθεώρηση σφαγίων 17.Θ.λ.2-7